Neuvoston direktiivi 91/688/ETY, annettu 11 päivänä joulukuuta 1991, terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista annetun direktiivin 72/462/ETY muuttamisesta



Virallinen lehti nro L 377 , 31/12/1991 s. 0018 - 0019

Suomenk. erityispainos Alue 3 Nide 40 s. 0044

Ruotsink. erityispainos Alue 3 Nide 40 s. 0044



NEUVOSTON DIREKTIIVI, annettu 11 päivänä joulukuuta 1991, terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista annetun direktiivin 72/462/ETY muuttamisesta (91/688/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että direktiivissä 72/462/ETY(4), sellaisena kuin se on viimeksi muutettuna direktiivillä 91/266/ETY(5), määritellään erityisesti edellytykset, jotka koskevat elävien sikojen, tuoreen sianlihan ja lihavalmisteiden tuontia kolmansista maista siltä osin kuin on kyse klassisesta sikarutosta, ja klassista sikaruttoa koskevan terveydellisen tilanteen parannuttua yhteisössä ja koska järjestelmällinen rokottaminen tätä tautia vastaan on lopetettu, olisi suotavaa muuttaa elävien sikojen, tuoreen sianlihan ja lihavalmisteiden tuontia koskevia edellytyksiä, ON ANTANUT TÄMÄN DIREKTIIVIN: 1 artikla Muutetaan direktiivi 72/462/ETY seuraavasti. 1) Lisätään 6 artiklaan kohdat seuraavasti: "4 Klassisen sikaruton osalta sikojen on oltava lähtöisin kolmannen maan alueelta: - joka on ollut vähintään 12 kuukauden ajan vapaa klassisesta sikarutosta, - joka ei ole sallinut rokottamista edellisten 12 kuukauden aikana, - joka ei salli alueellaan olevan sikoja, jotka on rokotettu alle 12 kuukautta sitten. 5 Poiketen siitä, mitä 4 kohdassa säädetään, 29 artiklassa säädettyä menettelyä noudattaen voidaan päättää sikojen tuonnin sallimisesta kolmannen maan alueen osasta, jos rokottaminen klassista sikaruttoa vastaan on kiellettyä mainitun maan koko alueella ja jos kyseisen kolmannen maan alueen osa täyttää 4 kohdassa säädetyt edellytykset. 6 Poiketen siitä, mitä 4 kohdassa säädetään, jos klassinen sikarutto esiintyy 4 kohdan edellytykset täyttävässä kolmannessa maassa, 29 artiklassa säädettyä menettelyä noudattaen voidaan päättää, että 4 kohdan ensimmäisessä luetelmakohdassa tarkoitettu 12 kuukauden aika voidaan lyhentää kuuteen kuukauteen: a) jos tautipesäke tai tietty määrä samasta tartuntalähteestä lähtöisin olevia tautipesäkkeitä ilmenee maantieteellisesti rajoitetulla alueella, ja b) jos tautipesäke tai tautipesäkkeet on täysin hävitetty kolmessa kuukaudessa turvautumatta rokottamiseen". 2) Lisätään 14 artiklan 2 kohtaan c alakohta seuraavasti: "c) joissa ei ole todettu vähintään 12 kuukauteen yhtään sikaruttotapausta ja joissa rokottaminen klassista sikaruttoa vastaan ei ole ollut sallittua vähintään 12 kuukauteen ja joissa viimeisten 12 kuukauden aikana yhtään sikaa ei ole rokotettu klassista sikaruttoa vastaan." 3) Lisätään 15 artiklaan virke seuraavasti: "Jäljempänä 29 artiklassa säädettyä menettelyä noudattaen voidaan poiketa 14 artiklan 2 kohdan c alakohdasta." 2 artikla Jäsenvaltioiden on saatettava tämän direktiivin edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1992. Niiden ilmoitettava tästä komissiolle viipymättä. Näissä jäsenvaltioiden antamissa säännöksissä on viitattava tähän direktiiviin, tai niihin on liitettävä sellainen viittaus, kun ne virallisesti julkaistaan. Jäsenvaltioiden on säädettävä viittauksia koskevista yksityiskohtaisista säännöistä. 3 artikla Tämä direktiivi on osoitettu kaikille jäsenvaltioille. Tehty Brysselissä 11 päivänä joulukuuta 1991. Neuvoston puolesta Puheenjohtaja P. BUKMAN (1) EYVL N:o C 226, 31.8.1991, s. 21 (2) EYVL N:o C 326, 16.12.1991 (3) Lausunto on annettu 28 päivänä marraskuuta 1991. (4) EYVL N:o L 302, 31.12.1972, s. 28 (5) EYVL N:o L 134, 29.5.1991, s. 45